Ելենա Գրիգորևա

Ելենա Վիկտորովնա Գրիգորևա (ռուս.՝ Елена Викторовна Григорьева, 1978 կամ 1979, Մեծ Նովգորոդ, ՌԽՖՍՀ, ԽՍՀՄ - հուլիսի 21, 2019(2019-07-21), Սանկտ Պետերբուրգ, Ռուսաստան), ռուս հակապատերազմական ակտիվիստ։ Պաշտպանել է մարդու և ԼԳԲՏ իրավունքները Ռուսաստանում։ Սպանվել է 2019 թվականի հուլիսի 21-ին, նրա անձնական տվյալները «Սղոց ԼԳԲՏ-ի դեմ» կայքում տեղադրվելուց անմիջապես հետո։ 


== Կենսագրություն ==
Ելենա Գրիգորևան ծնվել է 1979 թվականի հունիսի 21-ին Մեծ Նովգորոդում։ Դպրոցն ավարտելուց հետո նա սովորել է ռեստավրացիայի տեխնիկա Նովգորոդի Ս. Ռախմանինովի անվան արվեստի շրջանային քոլեջում և 2001 թվականին ստացել միջնակարգ մասնագիտական կրթության դիպլոմ։ Ամուսնացած էր, ուներ մեկ դուստր։ Գրիգորևան անընդհատ դժվարություններ է ունեցել աշխատանքի տեղավորվելու հարցում ակտիվ քաղաքական գործունեության պատճառով, օրինակ՝ հայտնի է, երբ անվտանգության ծառայությունն այդ պատճառով մերժել է Ելենային հուշանվերներ վաճառողի աշխատանք ստանալու հարցում։ 
Սկզբում նա եղել է աջակողմյան, ազգայնական հայացքների կողմնակից, սիրում էր սլավոնական և սկանդինավյան դիցաբանություն, ազգայնականների նովգորոդյան միջավայրում հայտնի էր որպես «Ալյոնա-Վալկիրիա». մատրյոշկայի դաջվածքը զենքով, որն օգտագործվում էր Երրորդ Ռեյխի կողմից ռուների Օդալի տեսքով, մասնակցել է ռուսական երթերին, 2016-2017 թվականներին հայրենի քաղաքում գլխավորել «Ազգայնականների կուսակցության» և «Артподготовка»-ի բջիջները։ Ազգայնականության գաղափարներով իր հետաքրքրությունը բացատրում էր նրանով, որ երիտասարդության տարիներին ինքը շատ է սիրել գրականություն կարդալ։

Ըստ «Сова» տեղեկատվական-վերլուծական կենտրոնի` Գրիգորևան մասնակցել է «Սլավոնական իշխանություն-հյուսիս-արևմուտք» նեոնացիստական աղանդի շարժմանը, նրան ներկայացնելով «Ազգային ուժերի համակարգման խորհրդում»։ Նա նաև վարչական պատասխանատվության է ենթարկվել «ВКонтакте»-ում նացիստական խորհրդանիշերի ցուցադրման և ծայրահեղական ճանաչված երաժշտություն տարածելու համար, մասնավորապես, 2018 թվականին երեք օր անցկացրեց հատուկ պահման վայրում` 2008 թվականին «ВКонтакте»-ում «Коловрат» ռոք խմբի «РОА-ի հերոսները» երգը հրապարակելու պատճառով։
2017 թվականին Գրիգորևային կալանավորել են Մեծ Նովգորոդում կայացած հակակոռուպցիոն ցույցից հետո։ 
Եվրամայդանից, Ղրիմի Ռուսաստանին բռնակցումից և Դոնբասի պատերազմից հետո Ռուսաստանում տրոհվել է ազգայնական միջավայրը. Գրիգորևան, բողոքելով Ուկրաինայի արևելքում գտնվող ռուսամետ աշխարհազորայինների դեմ, տոգորվել է հակապատերազմական հայացքներով և ծայրահեղ աջերի միջավայրում համակիրներ չգտնելով, սկսել պաշտպանել մարդու իրավունքներն ու ազատությունները` ձեռնամուխ լինելով ԼԳԲՏ-ի ակտիվացման և փոքրամասնությունների իրավունքների պաշտպանության հարցերին։ Նա դեմ է եղել Ուկրաինայում ռազմական գործողություններին, կենսաթոշակային տարիքի և բեռնատար ավտոփոխադրողների հարկերի բարձրացմանը, հանդես է եկել ի պաշտպանություն Խաչատուրյան քույրերի, մասնակցում էր ձերբակալվածների աջակցության խմբին, ռազմավարություն -6 և ռազմավարություն -18 ակցիաներին, Օլեգ Սենցովի ազատման արշավին, «Մայրերի երթ»-ին, ԼԳԲՏ–ի ակցիաներին (լռության օր, մայիս, ծիածանային ֆլեշ-մոբ), ընդգրկված էր «Альянсе гетеросексуалов и ЛГБТ за равноправие» և «Солидарность» ժողովրդավարական շարժման մեջ և այլ բողոքական շարժումների անդամ էր։ Ելենան սպառնալիքներ է ստացել հոմոֆոբ ակտիվիստ Թիմուր Բուլատովից։ 2019 թվականի սկզբին նա իրականացրել է քամինգ աութ` հանդես գալով որպես բիսեքսուալ կին և հեպատիտ C վիրուսով ապրող անձնավորություն։ 2019 թվականի հուլիսի 21-ին Ելենայի մարմինը հայտնաբերվել է խեղդամահ արված և մեջքի վրա 8 ծակած վերքերով։
Նրա մասին անձնական տեղեկությունները հայտնվել են 2019 թվականի հուլիսին՝ «Пила против ЛГБТ» կոչվող հոմոֆոբական խմբի կայքում, որը ձևավորվել էր ամերիկյան սարսափ ֆիլմի հիման վրա։ Խումբը կոչ է անում հետևել և սպանել ЛГБТИК+ ում հրապարակված ցուցակի անձանց։ Ռուսաստանում կայքը արգելափակվել էր, բայց սոցիալական ցանցերում շրջանառվում է ЛГБТИК+ ակտիվիստների նոր ցուցակ։ 
Գրիգորևան բազմիցս դիմել է ոստիկանություն սպառնալիքների կապակցությամբ։ Իր մահից անմիջապես առաջ Գրիգորևան սպառնալիքներ է ստացել և ընկերոջը խնդրել հոգ տանել իր կատվի մասին, եթե իր հետ ինչ-որ բան պատահի, նշում է փաստաբան Դինար Իդրիսովը։ 


== Սպանություն ==
Ելենա Գրիգորևան սպանվել է 2019 թվականի հուլիսի 21-ի գիշերը։ Նրա մարմինը գտել են Պուլկովսկայա փողոցի թիվ 11 շենքի մոտակայքում։ Ըստ դատաբժշկական փորձագետների՝ Գրիգորևային հասցվել է մեջքի և դեմքի առնվազն ութ դանակի հարված, որից հետո նրան խեղդամահ են արել։ Հուլիսի 25-ին հետաքննությունը բերման է ենթարկել Ղրղզստանում ծնված Դավրոն Մուխամեդովին որպես կասկածյալ, որը նախ բացատրել է իր ենթադրյալ գործողությունները կենցաղային հողի վրա տեղի ունեցած բախմամբ, ապա ցուցմունք տվել մեկ այլ անձի՝ Սանկտ Պետերբուրգի 29-ամյա բնակիչ  Ալեքսեյ Վոլնեանկոյի դեմ, որը նախկինում դատապարտվել էր թմրանյութեր պահելու համար։ Դրանից հետո Մուխամեդովին ազատ են արձակել, օգոստոսի 1-ին հայտնի է դարձել, որ քննիչները ձերբակալել են Վոլնեանկոյին, որն այնուհետև անկեղծ խոստովանել է, որ սպանությունը կատարել է ինքը։ Քննության տվյալներով` այդ գիշեր Վոլնեանկոն, հարբած լինելով, հանդիպել է Գրիգորևային փողոցում, նույնպես հարբած, և հրավիրել նրան իր մոտ խմելու։ Բնակարանում միասին ժամանակ անցկացնելուց հետո նա «վիրավորել» է Վոլնեանկոյին, որից հետո դուրս է հանել նրան, իսկ որոշ ժամանակ անց, տեսնելով, թե ինչպես է նա քայլում փողոցում, հասել էր նրան և շարունակել հետը վիճել Պուլկովսկայա փողոցի 11 շենքի մոտակայքում։ Դրանից հետո սկսվել է ծեծկռտուք, որի ընթացքում նա դանակահարել է Գրիգորևային։


=== Արձագանք սպանությանը ===
Ռուսական լրատվամիջոցներն անմիջապես հոդվածներ են գրել այդ միջադեպի մասին, իսկ դաշնային հեռուստաալիքները իրենց եթերում անդրադարձել են այդ ողբերգական իրադարձությանը։ Ռուսական «Լենտա.ru» թերթը ակտիվիստ Ելենա Գրիգորևային ընդգրկել է 2019 թվականի գլխավոր կորուստների ցուցակում։


== Ծանոթագրություններ ==


== Արտաքին հղումներ ==
Znak: «Кто следующий? Принимаем ставки» Петербургский борец с геями назвал убийство ЛГБТ-активистки «нравственным джихадом» Archived 2021-01-27 at the Wayback Machine.